23.5.2022
DA
Den Europæiske Unions Tidende
A.3.
Fastlæggelse af PEFCR'ernes omfang
A.3.1.
Produktkategorier og underkategorier
L 144/125
Produkter med lignende funktioner og anvendelser bør grupperes inden for den samme PEFCR.
Omfanget af PEFCR'en skal fastlægges, så den er tilstrækkelig bred til at dække forskellige anvendelser og/eller teknologier.
For at opfylde dette krav skal en produktkategori i nogle tilfælde opdeles i flere underkategorier.
Det tekniske sekretariat skal afgøre, om der er behov for underkategorier for at opfylde PEFCR'ens primære formål og dermed undgå risikoen for, at hotspotresultaterne fra forskellige teknologier sammenblandes, eller at resultaterne fra teknologier med små markedsandele overses (9).
Det er nødvendigt at være så specifik som muligt ved fastlæggelsen af produktkategorien og underkategorierne for at sikre sammenlignelige resultater.
PEFCR'en skal have et afsnit, der omhandler de "horisontale" regler, der gælder for alle de produkter, der er omfattet af PEFCR'en, og derefter et afsnit for hver underkategori, der indeholder de specifikke "vertikale" regler, som kun gælder for den pågældende underkategori (figur A-3).
Som et generelt princip har de horisontale regler forrang frem for vertikale regler.
Særlige undtagelser fra dette princip kan dog tillades, hvis det er behørigt begrundet.
Denne struktur vil gøre det lettere at udvide omfanget af en eksisterende PEFCR ved at tilføje flere underkategorier af produkter.
Hver underkategori skal være klart beskrevet i definitionen af PEFCR'ens omfang, og hver underkategori skal have sit eget repræsentative produkt og benchmark (10) samt sin egen serie af mest relevante processer, livscyklusfaser, direkte elementære strømme og påvirkningskategorier.
For hvert repræsentativt produkt (og dermed underkategori) skal der udføres mindst tre støtteundersøgelser for produkters miljøaftryk (se afsnit A.3.6).
Figur A-3 Eksempel på en PEFCR-struktur med produktkategorispecifikke horisontale regler, forskellige produktunderkategorier og produktunderkategorispecifikke vertikale regler.
(9) Dette skal sikre, at hotspotanalysen afspejler alle forskellige teknologier.
(10) Et benchmark gælder kun for slutprodukter (afsnit A.5.1)